Babelscape/SREDFM huggingface dataset:
Βαλέρι Τιχονένκο

Ο Βαλέρι Τιχονένκο-Вале́рий Тихоне́нко (γεν. Ανγκρέν, Τασκένδη του σημερινού Ουζμπεκιστάν, στις 19 Αυγούστου 1964, ύψος 2,07 μ.) είναι Ρώσος πρώην διεθνής καλαθοσφαιριστής και νυν προπονητής.

Έχει αγωνισθεί επί σειρά ετών στην Εθνική Ομάδα της ΕΣΣΔ, με την οποία κατέκτησε πολλές διακρίσεις. Η θέση που αγωνιζόταν ήταν αυτή του small forward και διακρινόταν για την ευστοχία του από μέση και μακρινή απόσταση, όσο και για τις διεισδύσεις του στην αντίπαλη ρακέτα.

Ξεκίνησε την αγωνιστική του σταδιοδρομία από την ουκρανική Στρόιτελ Κιέβου το 1984, αλλά έκανε πολυετή καριέρα με τα χρώματα της ΤΣΣΚΑ Μόσχας, στην οποία έπαιξε από το 1985 έως το 1988, το 1993-94 και από το 1998 μέχρι το 2000, όταν σταμάτησε.

Προηγουμένως είχε διατελέσει αθλητής της Αλμά Ατά (2 έτη) και των ισπανικών συλλόγων της Βαγιαδολίδ, Μάλαγα και Ουέσκα.

Το 1986 επιλέχθηκε στα ντραφτ του NBA από τους Ατλάντα Χοκς στο νο 157 (7ος γύρος) αλλά παρέμεινε στο ρωσικό πρωτάθλημα.

Ανέλαβε προπονητής της ΤΣΣΚΑ την περίοδο 2000-2001, όταν και πέτυχε να προκριθεί στο F4 του Παρισιού.

Το 2014 είναι προπονητής στην Αστανά του Καζακστάν
One Step Closer

Το One Step Closer είναι ένα τραγούδι από το αμερικανικό ροκ συγκρότημα Linkin Park. Κυκλοφόρησε ως το πρώτο single και το δεύτερο κομμάτι του ντεμπούτου άλμπουμ τους, Hybrid Theory. Αυτό το τραγούδι εμφανίστηκε επίσης στο μουσικό βίντεο παιχνίδι Rock Band 2.

Μια υποτιθέμενη δοκιμαστική έκδοση του "One Step Closer", γνωστή και ως "Plaster", βρήκε το δρόμο της στο διαδίκτυο το 2008. 

Μια remix εκδοχή του τραγουδιού με τίτλο «1stp Klosr» εμφανίστηκε στο remix δίσκο των Linkin Park "Reanimation".
Το τίμιο σπίτι

Το τίμιο σπίτι είναι θεατρικό έργο του Παντελή Χορν.
Το χαλασμένο σπίτι

Το χαλασμένο σπίτι είναι θεατρικό έργο του Σπύρου Μελά.
Γιώργος Γερολυμάτος

O Γιώργος Γερολυμάτος (Θήβα, 7 Σεπτεμβρίου 1952) είναι Έλληνας τραγουδιστής και ηθοποιός. Ξεκίνησε την καριέρα του στις αρχές της δεκαετίας του 1970, σαν λαϊκός καλλιτέχνης. Διακρινόταν για την εκλεπτυσμένη του παρουσία στο πάλκο και την αισθαντική φωνή του. 

Ήταν από τους πιο γνωστούς ερμηνευτές της περιόδου του "Νέου Κύματος" της ελληνικής δισκογραφίας. Εντυπωσιακός στο παρουσιαστικό και γυμνασμένος, ήταν ο πρώτος άνδρας που φωτογραφήθηκε ημίγυμνος για την ελληνική έκδοση του περιοδικού Playboy, στο πρωτοχρονιάτικο τεύχος του 1990.

Ο Γ. Γερολυμάτος πέρασε τα παιδικά του χρόνια στην Κεφαλλονιά, από όπου καταγόταν ο πατέρας του. Σε ηλικία 19 ετών ήρθε στην Αθήνα και εντάχθηκε στα συγκροτήματα των "Formost" και "Idols", ως ντράμερ και frontman, ενώ παράλληλα σπούδαζε σκηνοθεσία στη Σχολή Σταυράκου. Ο πρώτος προσωπικός του δίσκος, σε μουσική του Γιάννη Γλέζου και στίχους του Λευτέρη Παπαδόπουλου παρουσιάσθηκε το 1971. Ακολούθησαν πολλές συνεργασίες του με κορυφαίους συνθέτες, όπως οι Γιώργος Κατσαρός, Μίμης Πλέσσας, Χρήστος Νικολόπουλος, Γιώργος Χατζηνάσιος, Γιάννης Σπανός, Απόστολος Καλδάρας κ.α. Έχει εκδώσει 22 προσωπικά άλμπουμ, ενώ έχει τιμηθεί επτά φορές με "χρυσό δίσκο" και μια φορά με "πλατινένιο". Στις διακρίσεις του περιλαμβάνονται επίσης, δυο χρυσά βραβεία στα διεθνή Φεστιβάλ Τραγουδιού του 1986 (της ZDF) και του 1987 (στη Σόφια), με έργα του Γιώργου Κατσαρού

Έχει συνεργαστεί με κορυφαίους Έλληνες ερμηνευτές όπως Πάριο-Μαρινέλα-Βοσκόπουλο-Διονυσίου-Δούκισσα-Μοσχολιού-Σακελαρίου-Γαβαλά-Αγγελόπουλο και πολλούς άλλους. Επίσης συμμετείχε σε πολλές ελληνικές ταινίες.

Έχει εμφανιστεί με μεγάλη επιτυχία σε Αμερική, Αυστραλία,Ευρώπη και Νότια Αφρική όπου υπάρχει Ελληνισμός.

Διετέλεσε πρόεδρος στην Ένωση Τραγουδιστών Ελλάδας επί τέσσερα χρόνια και μέλος του διοικητικού συμβουλίου του ΕΡΑΤΩ-Φορέα διανομής δικαιωμάτων Ελλήνων Τραγουδιστών.Στις εκλογές του Δεκεμβρίου του 2015 επανεξελέγη στο διοικητικό συμβούλιο του Ερατώ όπου είναι και Αντιπρόεδρος.

Επίσης είναι μέλος της επιτροπής τιμητικών συντάξεων του Υπουργείου Πολιτισμού.Είναι δημοτικός σύμβουλος στον Δήμο Καλλιθέας επί σειρά ετών.

Διετέλεσε Αντιπρόεδρος του σωματείου ΘΗΣΕΑΣ κατά των ναρκωτικών την περίοδο 2010-2015.

Έχει τραγουδήσει σε πάρα πολλές εκδηλώσεις για κοινωνικούς, πολιτιστικούς και αθλητικούς σκοπούς αφιλοκερδώς.

Το Μάρτιο του 2011 πήρε μέρος στο σόου φιλανθρωπικού χαρακτήρα Dancing with the Stars με μεγάλη επιτυχία. Στις 24/1/2016 βραβεύθηκε από τον Δήμο Κέρκυρας για την πολυετή προσφορά του στο Ελληνικό τραγούδι.

Στις εκλογές για το διοικητικό συμβούλιο του ΕΡΑΤΩ (Οργανισμός συγγενικών δικαιωμάτων των τραγουδιστών) τον Μάιο του 2019 επανεξελέγη στην θέση του Αντιπροέδρου.

Στις δημοτικές εκλογές τον Μάιο του 2019 επανεξελέγη δημοτικός σύμβουλος Καλλιθέας σε μία από τις πρώτες θέσεις.

Αθλητής του Δεκάθλου στον Πανελλήνιο Γυμναστικό Σύλλογο-ΠΓΣ.

Παντρεμένος με τη Μαρία Βλασιάδη έχει δύο παιδιά. 
* Ο Γιώργος Γερολυμάτος στο ishow.gr
Γιόζεφ Μπρόντσκι

Ο Γιόζεφ Μπρόντσκι () ή Ιωσήφ Αλεξάντροβιτς Μπρόντσκι () ήταν Ρώσος και πολιτογραφημένος, αργότερα, Αμερικανός ποιητής. Εργάστηκε ως κριτικός και ως μεταφραστής. Γεννήθηκε στο Λένινγκραντ) (σημερινή Αγία Πετρούπολη) το 1940 και πέθανε το 1996. Τιμήθηκε με το Βραβείο Νόμπελ Λογοτεχνίας το 1987.
Zephyr

Οι Zephyr ήταν αμερικάνικο συγκρότημα της ροκ μουσικής και σχηματίστηκαν το 1968 στο Μπάουλντερ του Κολοράντο. Είναι το πρώτο συγκρότημα με το οποίο γνώρισε επιτυχία ο μετέπειτα κιθαρίστας των James Gang και Deep Purple, Τόμι Μπόλιν.
Κλέι Ρεγκατσόνι

Ο Κλέι Ρεγκατσόνι (πλήρες ονοματεπώνυμο Τζιανκλαούντιο Τζουζέπε Ρεγκατσόνι (Ιταλικά: Gianclaudio Giuseppe "Clay" Regazzoni)), (5 Σεπτεμβρίου 1939 – Ιταλία, 15 Δεκεμβρίου 2006) ήταν Ελβετός επαγγελματίας οδηγός ταχύτητας της Φόρμουλα 1 (1970-1980), πέντε φορές νικητής στη διοργάνωση των Γκραν Πρι της "F1".

Η πρώτη του νίκη σημειώθηκε στο γκραν-πρι της ιταλικής πόλης Μόντσα, κατά τον πρώτο του χρόνο συμμετοχής στο θεσμό, με την κατασκευαστική ομάδα της Φερράρι. Αγωνίσθηκε ακόμη, για λογαριασμό των εταιρειών BRM, Ensign, Shadow και Williams.

Η τελευταία του επιτυχία καταγράφηκε στο βρετανικό γκραν-πρι του 1979.

Ένα χρόνο μετά, στην πίστα του West γκραν-πρι των ΗΠΑ, ο Ρεγκατσόνι τραυματίστηκε βαρύτατα, μένοντας έκτοτε παράλυτος από την αριστερή του πλευρά. Ωστόσο, συνέχισε να οδηγεί, επικουρούμενος από μηχανική υποστήριξη, μέχρι τα μέσα της δεκαετίας του 1990.

Το 1996 έγινε σχολιαστής αγώνων για την ιταλική τηλεόραση.

Σκοτώθηκε στις 15-12-2006, σε ηλικία 67 ετών, σε τροχαίο δυστύχημα
Κρίση του Οκτωβρίου

Η Κρίση του Οκτωβρίου (αγγλικά: "October Crisis", γαλλικά: "La crise d' octobre") ήταν μια σειρά γεγονότων που συνέβησαν τον Οκτώβριο του 1970 στον Καναδά και πυροδοτήθηκαν από δύο απαγωγές κυβερνητικών αξιωματούχων. Υπεύθυνα για τις απαγωγές ήταν μέλη της οργάνωσης Απελευθερωτικό Μέτωπο του Κεμπέκ (Front de Libération du Québec - FLQ) και τα γεγονότα που ακολούθησαν σημειώθηκαν κυρίως στη Μητροπολιτική περιοχή του Μόντρεαλ.

Οι περιστάσεις τελικά οδήγησαν στην μοναδική εν καιρώ ειρήνης εφαρμογή του “Νόμου περί Πολεμικών Μέτρων” (War Measures Act) στην ιστορία του Καναδά, από τον Γενικό Κυβερνήτη της Χώρας Roland Michener, μετά από εντολή του πρωθυπουργού Πιέρ Τρυντώ (Pierre Trudeau), αφού αυτό είχε ζητηθεί από τον πρωθυπουργό του Κεμπέκ, Ρομπέρ Μπουρασσά (Robert Bourassa) και από το Δήμαρχο του Μόντρεαλ, Ζαν Ντραπώ (Jean Drapeau).

Η επιβολή των Πολεμικών Μέτρων έλαβε χώρα ταυτόχρονα με την ευρεία ανάπτυξη καναδικών στρατευμάτων σε όλο το Κεμπέκ και στην Οτάβα, κατ' εφαρμογή άλλης νομοθεσίας, δίνοντας την εντύπωση ότι είχε επιβληθεί στρατιωτικός νόμος, αν και ο στρατός παρέμεινε σε ρόλο υποστηρικτικό των πολιτικών αρχών του Κεμπέκ. Η αστυνομία εξοπλίστηκε επίσης με εκτεταμένες εξουσίες και προχώρησε σε συλλήψεις και προσωρινές κρατήσεις, χωρίς εγγύηση, 497 ατόμων, σε 62 μόνο εκ των οποίων αργότερα απαγγέλθηκαν κατηγορίες.

Κατά το χρόνο των γεγονότων, οι δημοσκοπήσεις σε όλον τον Καναδά (συμπεριλαμβανομένης της περιοχής του Κεμπέκ) έδειχναν ευρεία υποστήριξη για τη χρήση του νόμου περί Πολεμικών Μέτρων. Η επιβολή των μέτρων αυτών, ωστόσο, επικρίθηκε εκείνη την εποχή αλλά και στη συνέχεια από πολλούς επιφανείς ηγέτες, συμπεριλαμβανομένων των René Lévesque, Robert Stanfield και Tommy Douglas, οι οποίοι πίστευαν ότι τα μέτρα ήταν υπερβολικά και το προηγούμενο που καθιερωνόταν ως προς την αναστολή των πολιτικών ελευθεριών επικίνδυνο. Η κριτική αυτή ενισχύεται από στοιχεία που αποδεικνύουν ότι αξιωματούχοι της αστυνομίας καταχράστηκαν τις εξουσίες τους και έθεσαν υπό κράτηση, χωρίς αιτία, εξέχοντες καλλιτέχνες και διανοούμενους που συνδέονταν με το κίνημα της ανεξαρτησίας του Κεμπέκ.

Τα γεγονότα του Οκτωβρίου του 1970 ενίσχυσαν την υποστήριξη κατά της χρήσης βίας στο πλαίσιο των προσπαθειών για ανεξαρτησία του Κεμπέκ και διοχέτευσαν το κίνημα αυτό προς τη χρήση πολιτικών μέσων για την επίτευξη μεγαλύτερης αυτονομίας και ανεξαρτησίας, συμπεριλαμβανομένης της υποστήριξης του φιλοανεξάρτητου Κόμματος Québécois (Parti Québécois), το οποίο κατάφερε στη συνέχεια να κερδίσει την άνοδό του στην επαρχιακή κυβέρνηση, το 1976.
Μόδεστος Παντελή

Ο Μόδεστος Παντελή (Λιοπέτρι, 1923 - Αυγόρου, 1955) ήταν Κύπριος αγωνιστής της ΕΟΚΑ και το πρώτο μέλος της οργάνωσης που σκοτώθηκε κατά τη διάρκεια του αγώνα για την Ένωση.
Λάζαρος Τσαβδαρίδης

Ο Λάζαρος Τσαβδαρίδης είναι βουλευτής της Νέας Δημοκρατίας στην Ημαθία.
Γεώργιος Κοΐνης

Ο Γεώργιος Κοΐνης (21 Μαΐου 1906 - 19 Οκτωβρίου 1997) ήταν Έλληνας δικηγόρος και πολιτικός. Χρημάτισε βουλευτής Φωκίδας. Το 1964 τιμήθηκε με τον Ταξιάρχη του Φοίνικα.
Απαγωγή

Απαγωγή είναι η δια της βίας αρπαγή και κατακράτηση κάποιου, με συνήθη απώτερο σκοπό να εξαναγκασθεί το θύμα ή κάποιος τρίτος σε πράξη ή παράλειψη (π.χ. στη χορήγηση λύτρων στους απαγωγείς, στην αποκάλυψη μυστικών, σε προσωπικές, πολιτικές ή στρατιωτικές παραχωρήσεις κλπ).

Στην Ελλάδα, η απαγωγή είναι κακούργημα που τιμωρείται με 5-20 χρόνια κάθειρξη, χωρίς να απαιτείται η ύπαρξη δόλου (γνώσης και βούλησης) του δράστη για κάποιο παράνομο όφελος. Στην επιβαρυντική περίσταση που υπάρχει τέτοιος δόλος ή επιδιώκεται ένας περαιτέρω σκοπός, ο δράστης τιμωρείται με 10-20 χρόνια κάθειρξη και, στην ιδιαιτέρως επιβαρυντική περίσταση που θύμα είναι ο Πρόεδρος της Δημοκρατίας, μέλος της Κυβέρνησης ή της Βουλής ή αρχηγός κόμματος, τιμωρείται με ισόβια κάθειρξη.(άρθρο 322, σε συνδυασμό με άρ. 157 παρ. 1 και 134 παρ. 1 ΠΚ).
Γιώργος Λούβαρης

Ο Γιώργος Λούβαρης (8 Αυγούστου 1938) είναι Έλληνας επιχειρηματίας και αθλητικός παράγοντας, πολύ στενός συνεργάτης του Ανδρέα Παπανδρέου και του Σωκράτη Κόκκαλη. Διετέλεσε γενικός διευθυντής, διευθύνων σύμβουλος και Α΄ αντιπρόεδρος της ΠΑΕ Ολυμπιακός για 20 χρόνια, από τον Δεκέμβριο του 1993 έως τον Δεκέμβριο του 2013.
Μιχαήλ Θεοτοκάς

Ο Μιχαήλ Θεοτοκάς (1872-1951) ήταν ο πατέρας του λογοτέχνη Γιώργου Θεοτοκά. Ήταν νομικός και διετέλεσε σύμβουλος του Οικουμενικού Πατριαρχείου και της Ελληνικής αντιπροσωπείας στη διάσκεψη της Λωζάνης.
4 Minutes

Το 4 Minutes είναι ένα τραγούδι της Αμερικανίδας τραγουδίστριας - τραγουδοποιού Μαντόνα. Κυκλοφόρησε στις 17 Μαρτίου 2008 από την Warner Bros Records ως πρώτο σινγκλ για το ενδέκατο στούντιο άλμπουμ της, Hard Candy, σε συνεργασία με τους Justin Timberlake και Timbaland. Η ανάπτυξη του τραγουδιού είχε ως κίνητρο την προστασία του περιβάλλοντος και του πλανήτη από την καταστροφή, και το πώς οι άνθρωποι μπορούν να το κάνουν διασκεδάζοντας. Σύμφωνα με την Μαντόνα, για το γράψιμο του τραγουδιού, την ενέπνευσε η παραγωγή του ντοκιμαντέρ I Am Because We Are (2008).

Ηχογραφήθηκε στα Sarm West Studios, στο Λονδίνο και το μιξάρισμα σε στούντιο στο Μαϊάμι. Ένα uptempo dance-pop τραγούδι με στυλ χιπ χοπ, ενσωματώνει χαρακτηριστικά bhangra ήχου ενώ το ινστρούμενταλ του περιλαμβάνει brass, foghorns και cowbells. Οι στίχοι του μεταφέρουν ένα μήνυμα κοινωνικής ευαισθητοποίησης, εμπνευσμένο από την επίσκεψη που έκανε η Μαντόνα στην Αφρική και την ανθρώπινη δυστυχία που παρατήρησε.

Έλαβε θετικές κριτικές και έγινε παγκόσμια επιτυχία φτάνοντας νούμερο ένα σε είκοσι μια χώρες, συμπεριλαμβανομένης της Αυστραλίας, του Καναδά, της Γερμανίας, της Ιταλίας, της Ισπανίας και του Ηνωμένου Βασιλείου. Στις Ηνωμένες Πολιτείες έφτασε στο νούμερο τρία στα "Billboard Hot 100", δίνοντας της το 37ο τοπ-τεν χιτ της και σπάζοντας το ρεκόρ που κατείχε ο Έλβις Πρίσλεϊ, ως ο καλλιτέχνης με τα περισσότερα τοπ-τεν τραγούδια εκεί.

Στο συνοδευτικό μουσικό βίντεο η Μαντόνα με τον Justin τραγουδούν και τρέχουν μακριά από μια γιγαντιαία μαύρη οθόνη που καταβροχθίζει τα πάντα με το πέρασμά της. Στο τέλος, "καταναλώνονται" απ' την οθόνη. Το ερμηνεύει στην περιοδεία Sticky & Sweet Tour για την προώθηση του Hard Candy. Φοράει μια φουτουριστική ρομποτική στολή ενώ στις οθόνες του βίντεο εμφανίζονται εικόνες του Justin και Timbaland. Έλαβε δυο υποψηφιότητες στα βραβεία Grammy, για "Best Pop Collaboration with Vocals" και "Best Remixed Recording" το 2009.
Κώστας Κωστής

Ο Κώστας Κωστής (Αθήνα, 1957) είναι Έλληνας συγγραφέας και καθηγητής πανεπιστημίου, πρωταθλητής Ελλάδος στο δέκαθλο το 1978.
Μαυριτανοί

Οι Μαυριτανοί ήταν οι μουσουλμάνοι κάτοικοι, κατά την περίοδο του Μεσαίωνα, του Μαρόκου, της Δυτικής Σαχάρας, της Δυτικής Αλγερίας, της Μαυριτανίας, της Ιβηρικής χερσονήσου, της Σικελίας και της Μάλτας.

Οι Μαυριτανοί εισέβαλαν στην Ιβηρική χερσόνησο το 711 και ονόμασαν τα εδάφη αυτά Αλ-Ανταλούς (Al-Andalus), μια περιοχή που σε διαφορετικές περιόδους συμπεριλάμβανε το Γιβραλτάρ, το μεγαλύτερο τμήμα της Ισπανίας και της Πορτογαλίας και τμήματα της Γαλλίας. Υπήρχε επίσης μια μαυριτανική παρουσία στη σημερινή περιοχή της νότιας Ιταλίας, κυρίως στη Σικελία. Οι Μαυριτανοί κατέλαβαν τη Ματσάρα (Mazara) στη Σικελία το 827 και το 1224 εκδιώχθηκαν στον οικισμό της Λουτσέρα (Lucera), ένα μουσουλμανικό οικισμό στην Απουλία περίπου 240 χλμ. νότιο-ανατολικά της Ρώμης, ο οποίος καταστράφηκε το 1300. Η διαφορά ως προς το θρήσκευμα των Μαυριτανών μουσουλμάνων οδήγησε σε μια σύγκρουση αιώνων με τα χριστιανικά βασίλεια της Ευρώπης, μια σύγκρουση που πήρε το όνομα Ρεκονκίστα (Reconquista, δηλ. επανακατάκτηση). Η πτώση της Γρανάδας το 1492 σήμανε και το τέλος της μουσουλμανικής κυριαρχίας στην Ιβηρική.

Ο όρος "Μαυριτανοί" έχει χρησιμοποιηθεί επίσης στην Ευρώπη με μια ευρύτερη έννοια, αναφερόμενος στους μουσουλμάνους, ιδίως σε εκείνους που έχουν αραβική ή βερβερική καταγωγή, είτε ζούσαν στην Ισπανία, είτε στη Βόρεια Αφρική. Κατά τη διάρκεια της αποικιοκρατίας των Ευρωπαίων οι Ολλανδοί επινόησαν τον όρο Moor (Μουρ) στη Σρι Λάνκα. Οι μουσουλμάνοι Μπενγκάλι αποκαλούνταν Μουρ
. Οι Μαυριτανοί δεν είναι ένας διακριτός ή έστω αυτοαποκαλούμενος κατ' αυτόν τον τρόπο λαός . Το όνομα αυτό χρησιμοποιήθηκε από τους Ευρωπαίους του Μεσαίωνα και των πρώιμων χρόνων της Σύγχρονης Ιστορίας για τους Βέρβερους, τους Άραβες της Βόρειας Αφρικής, τους μουσουλμάνους της Ιβηρικής και τους Αφρικανούς της Υποσαχάριας Αφρικής.

Οι Μαυριτανοί ήρθαν από το Μαρόκο της Βόρειας Αφρικής και διέσχισαν τα Στενά του Γιβραλτάρ για να μπουν στην Ιβηρική χερσόνησο. Οι Μαυριτανοί της Αλ-Ανταλούς των ύστερων μεσαιωνικών χρόνων μετά την κατάκτηση της Ισπανίας από τους Ομεϋάδες, στις αρχές του 8ου αιώνα, ήταν αρχικά Άραβες και Βέρβεροι, όμως αργότερα συμπεριλήφθηκαν σε αυτούς λαοί μικτής πολιτιστικής κληρονομιάς και χριστιανοί της Ιβηρικής, προσήλυτοι στο Ισλάμ, τους οποίους οι Άραβες αποκαλούσαν μουλαντί.

Νωρίτερα, οι Ρωμαίοι της κλασικής περιόδου είχαν έρθει σε επαφή (και αργότερα κατέκτησαν) τμήματα της Μαυριτανίας, ενός κράτους που κάλυπτε περιοχές που βρίσκονταν στα βόρεια τμήματα του σημερινού Μαρόκου και μεγάλο τμήμα της βορειοδυτικής και βόρειας κεντρικής περιοχής της Αλγερίας κατά την κλασική αρχαιότητα (προσοχή, δεν αντιστοιχεί στο σημερινό κράτος της Μαυριτανίας!). Οι κάτοικοι της περιοχής αναφέρονταν σε έργα της κλασικής γραμματείας ως Μαουρί. Στις μέρες μας, τέτοιες ομάδες κατοικούν στη Μαυριτανία και τμήματα της Αλγερίας, της Δυτικής Σαχάρας, του Μαρόκου, του Νίγηρα και του Μάλι.
Βίλχελμ Φέρστερ

Ο Βίλχελμ Γιούλιους Φέρστερ ("Wilhelm Julius Foerster", 16 Δεκεμβρίου 1832 – 18 Ιανουαρίου 1921) ήταν Γερμανός αστρονόμος.

Ο Φέρστερ γεννήθηκε στο Γκρύνμπεργκ της Σιλεσίας, τη σημερινή Ζιελόνα Γκόρα της δυτικής Πολωνίας. Σπούδασε στο Πανεπιστήμιο του Βερολίνου και στο Πανεπιστήμιο της Βόννης, και εργάσθηκε ως βοηθός του Γιόχαν Ένκε. Στις 14 Σεπτεμβρίου 1860 ανακάλυψε τον αστεροειδή 62 Ερατώ από κοινού με τον Ότο (ή Όσκαρ) Λέσερ, καθώς παρατηρούσαν από το Αστεροσκοπείο του Βερολίνου. Αυτή υπήρξε η πρώτη στην ιστορία συν-ανακάλυψη αστεροειδή από δύο ή περισσότερους αστρονόμους που παρατηρούσαν μαζί (ο 50 Βιργινία ανακαλύφθηκε σε διαφορετικές ημερομηνίες, ανεξάρτητα, από δύο διαφορετικές ηπείρους). Τρία χρόνια αργότερα, ο Φέρστερ έγινε καθηγητής της αστρονομίας στο Πανεπιστήμιο του Βερολίνου και, μετά τον θάνατο του Ένκε το 1865, διορίσθηκε διευθυντής του Αστεροσκοπείου του Βερολίνου μέχρι το 1903.

Το 1868 τοποθετήθηκε επικεφαλής της επιτροπής που συστάθηκε από τη Βόρεια Γερμανική Συνομοσπονδία και συνεχίσθηκε από το 1871 και μετά από τη Γερμανική Αυτοκρατορία, για τον καθορισμό προτύπων μέτρων και σταθμών. Με αυτή του την ιδιότητα, ο Φέρστερ επέβλεψε την αναδιοργάνωση του γερμανικού συστήματος μέτρων και σταθμών πάνω στη βάση του μετρικού συστήματος. Συνακόλουθα, εκλέχθηκε πρόεδρος του Διεθνούς Γραφείου Μέτρων και Σταθμών το 1891.

Το 1892 ο Φέρστερ βοήθησε στην ίδρυση της «Γερμανικής Εταιρείας Ηθικού Πολιτισμού» ("Deutsche Gesellschaft für ethische Kultur"), στην οποία αργότερα συμμετείχε και ο Άλμπερτ Αϊνστάιν. Υπήρξε επίσης μέλος της Γερμανικής Εταιρείας Ειρήνης ("Deutsche Friedensgesellschaft") και αντιστάθηκε στην άνοδο του εθνικισμού μετά το ξέσπασμα του Α΄ Παγκόσμιου Πολέμου. Και όταν 93 Γερμανοί διανοούμενοι υπέγραψαν το μανιφέστο "Aufruf an die Kulturwelt" προς υποστήριξη του πολέμου, ο Φέρστερ ήταν ένας από τους μόλις 4 διανοούμενους που υπέγραψαν το «αντιμανιφέστο» "Aufruf an die Europäer" (οι άλλοι τρεις ήταν ο Αϊνστάιν, ο φιλόσοφος Otto Buek και συγγραφέας του ο φυσιολόγος Γκέοργκ Φρήντριχ Νικολάι).

Ο Φέρστερ ήταν ο πατέρας του ειρηνιστή Φρήντριχ Βίλχελμ Φέρστερ ("Friedrich Wilhelm Foerster", 1869-1966).

Τα κυριότερα από τα συγγράμματά του είναι:
* "Populäre Mitteilungen" (2 τόμοι, 1879 και 1884)
* "Sammlung von Vorträgen und Abhandlungen" (2 τόμοι, 1887 και 1890)
* "Studien zur Astrometrie" (1888)
Ιωάννης Κοκκινάτος

Ο Ιωάννης Κοκκινάτος του Γερασίμου (Πρέβεζα, 1890 - Αθήνα, 1966) ήταν Έλληνας δικηγόρος και πολιτικός, ο οποίος διετέλεσε βουλευτής Πρέβεζας από το 1928 έως το 1932.
Ατομικό ρολόι

Ατομικό ρολόι ονομάζεται η διάταξη μέτρησης χρόνου που προσφέρει την υψηλότερη μέχρι σήμερα διαθέσιμη ακρίβεια μέτρησης. Τα ατομικά ρολόγια χρησιμοποιούνται από εθνικούς οργανισμούς προτύπων ως πρωτογενή πρότυπα για τον καθορισμό του Διεθνούς ατομικού χρόνου και τον συγχρονισμό ρολογιών σε εθνικό και παγκόσμιο επίπεδο, τον έλεγχο συχνότητας τηλεοπτικών σταθμών κατασκευάστηκε το 1949 στην Αμερική και το πρώτο ακριβές ατομικό ρολόι Καισίου κατασκευάστηκε στην Αγγλία το 1955.

Με βάση τα ατομικά ρολόγια, το δευτερόλεπτο ορίστηκε το 1967 από το Διεθνές σύστημα μονάδων ως το χρονικό διάστημα 9 192 631 770 περιόδων της ακτινοβολίας η οποία αντιστοιχεί στη μετάπτωση μεταξύ των δύο ενεργειακών σταθμών υπέρλεπτης υφής της θεμελιώδους κατάστασης του ατόμου του Καισίου-133 . Το ατομικό ρολόι έχει ακρίβεια 0,0000000000000015 δευτερόλεπτα.

Για τον καθορισμό του διεθνούς ατομικού χρόνου χρησιμοποιείται ένα παγκόσμιο δίκτυο από 200 ατομικά ρολόγια που βρίσκονται σε πάνω από 50 εθνικά εργαστήρια.

Ο χρόνος ζωής ενός ατομικού ρολογιού εξαρτάται από τα συστατικά του. Ατομικά ρολόγια που βασίζονται στις ταλαντώσεις Ρουβιδίου έχουν χρόνο ζωής 10 έτη, ενώ ατομικά ρολόγια Καισίου 133 έχουν διάρκεια ζωής 7 ετών. Πέρα από αυτά τα διαστήματα η σταθερότητα της δομής των ατόμων μεταβάλλεται, με αποτέλεσμα τη μη ακριβή λειτουργία τους.
Ντράγκαν Τζιοκάνοβιτς

Ο Ντράγκαν Τζιοκάνοβιτς ("σερβικά : Драган Ђокановић") είναι Σέρβος πολιτικός, παιδίατρος - νεογνολόγος και αθλητής (γυμναστής) από τη Βοσνία και Ερζεγοβίνη. Γεννήθηκε 20 Απριλίου 1958, στο Σεράγεβο ( δήμος Τρνοβο ). Ζει στο Ανατολικό Σεράγεβο. Εργάζεται ως παιδίατρος - νεογνολόγος στη Παιδιατρική Κλινική του Κέντρου Κλινικής Πανεπιστημίου του Σεράγεβο.
Ιωάννης Τσεκούρας

Ο Ιωάννης Τσεκούρας του Γρηγορίου (Βρυσούλα Πρέβεζας, 19 Ιανουαρίου 1937) είναι Έλληνας πολιτειολόγος, οικονομολόγος, καθηγητής και πρώην πρύτανης του Πανεπιστημίου Μακεδονίας, συγγραφέας και πολιτικός.
Παναγής Κοκκινάτος

Ο Παναγής Κοκκινάτος του Γερασίμου (Πρέβεζα, 1882 - Αθήνα, 8 Αυγούστου 1959) ήταν Έλληνας δημοσιογράφος και πολιτικός, ο οποίος διετέλεσε βουλευτής Πρέβεζας τρεις φορές (1920-1923, 1923-1925 και 1936).
Μεγάλη Σερβία

Τα υποθετικά σύνορα της Μεγάλης Σερβίας κατά τον [[Βόισλαβ Σέσελι]], όπως ορίζονται από το υποθετικό σύνορο [[Βιροβίτιτσα]]-[[Κάρλοβατς]]-[[Κάρλομπαγκ]] στα δυτικά.
Ο όρος Μεγάλη Σερβία (Σερβικά: Велика Србија, Velika Srbija, μεταγραφή στο ελληνικό: Βελίκα Σρμπίγια) ισχύει για τη σερβική εθνικιστική και αλυτρωτική ιδεολογία που περιγράφει τη δημιουργία ενός Σερβικού κράτους που θα ενσωματώνει όλες τις περιοχές της παραδοσιακής σημασίας για το σερβικό έθνος και περιφέρειες εκτός της Σερβίας που κατοικούνται κυρίως από Σέρβους. Κύρια ιδεολογία αυτού του κινήματος είναι η ένωση όλων των Σέρβων (ή όλες τις ιστορικές Σέρβικες κατοικημένες εκτάσεις) σε ένα ενιαίο κράτος, υποστηρίζοντας, ανάλογα με την έκδοση, διαφορετικές περιοχές πολλών γειτονικών χωρών.

Η ιδεολογία «Μεγάλη Σερβία» συμπεριλαμβάνει εδάφη της σημερινής Κροατίας, τα σημερινά κράτη Βοσνία και Ερζεγοβίνη, Μαυροβούνιο και Βόρεια Μακεδονία. Σε κάποιες ιστορικές μορφές, η Μεγάλη Σερβία περιλαμβάνει επίσης τη σημερινή Αλβανία, εδάφη της Βουλγαρίας, της Ουγγαρίας και της Ρουμανίας. Έμπνευσή του προέρχεται από τη μνήμη και την ύπαρξη της σχετικά μεγάλης και ισχυρής σερβικής αυτοκρατορίας που υπήρχε το 14ο αιώνα στη νοτιοανατολική Ευρώπη πριν από την οθωμανική εισβολή.

Μετά την δημιουργία του νέου σέρβικου κράτους τον 19ο αιώνα η ιδεολογία άρχισε να διαδίδεται και πάλι. Προσπάθειες για την εκπλήρωση της ιδεολογίας άρχισαν τον 20ο αιώνα, στους Βαλκανικούς Πολέμους με την κατάληψη του Κοσσυφοπεδίου και πολλών πόλεων. Άλλη μια προσπάθεια από τους Σέρβους για την εκπλήρωση ήταν η δημιουργία του Βασιλείου της Γιουγκοσλαβίας που περιλάμβανε περιοχές της ιδεολογίας. Μετά την διάλυση της Γιουγκοσλαβίας Σέρβοι άρχισαν να προωθούν νέους τρόπους δημιουργίας της Μεγάλης Σερβίας αλλά ένας παράγοντας ενάντια στην ιδέα της Μεγάλης Σερβίας ήταν η ανεξαρτητοποίηση του Κοσσυφοπεδίου.

Κατηγορία:Σερβία
Συλβάνα Ράπτη

Η Συλβάνα Ράπτη είναι Ελληνιδα οικονομολόγος, δημοσιογράφος, πρώην βουλευτής του ΠΑΣΟΚ, πρώην ευρωβουλευτής του ΠΑΣΟΚ (S&D) και ιδρυτικό μέλος της ΕΛΙΑΣ - Δημοκρατικής Παράταξης.
Γιώργος Κουμουτσάκος

Ο Γιώργος Κουμουτσάκος (Αθήνα, 17 Σεπτεμβρίου 1961) είναι Έλληνας πολιτικός επιστήμονας, διπλωμάτης, βουλευτής του Ελληνικού Κοινοβουλίου, αναπληρωτής υπουργός και πρώην ευρωβουλευτής της Νέας Δημοκρατίας.
Αθανάσιος Αυγερινός

Ο Αθανάσιος Αυγερινός του Ιωάννη (Πρέβεζα 1900 – Αθήνα 1980) ήταν Έλληνας δικηγόρος και πολιτικός, ο οποίος διετέλεσε βουλευτής Πρέβεζας τρεις φορές (1952-1956, 1958-1961 και 1961-1963).
Βραβείο Μπαστιά

Το Βραβείο Μπαστιά ("Bastiat Prize") είναι βραβείο δημοσιογραφίας που απονέμεται κάθε χρόνο από το Ίδρυμα Reason (Reason Foundation). Μέχρι και το 2011 δινόταν από το International Policy Network. Το Βραβείο Μπαστιά αναγνωρίζει δημοσιογράφους, των οποίων τα δημοσιευμένα έργα «εξηγούν, προωθούν και υπερασπίζονται τις αρχές της ελεύθερης κοινωνίας». Το βραβείο συνοδεύεται από 15.000 αμερικανικά δολάρια.

Το Βραβείο, που καθιερώθηκε το 2002, είναι εμπνευσμένο από το Γάλλο φιλόσοφο του 19ου αιώνα Φρεντερίκ Μπαστιά και τη συμβολή του στην υπεράσπιση της ελευθερίας. Με τη χρήση της σάτιρας και της αλληγορίας, ο Μπαστιά μπόρεσε να μεταφέρει πολύπλοκα ζητήματα οικονομικής φύσεως στο γενικό κοινό. Σε συμφωνία με την κληρονομιά του, οι καταχωρήσεις για το βραβείο Μπαστιά κρίνονται με βάση το πνευματικό περιεχόμενο, την πειστικότητα της γλώσσας που χρησιμοποιείται και το είδος της δημοσίευσης στην οποία εμφανίζεται. Οι κριτές έχουν συμπεριλάβει τη Μάργκαρετ Θάτσερ, τον Τζέιμς Μπιουκάναν, και το Μίλτον Φρίντμαν.
Ναχαγιέ Ποζαρέβτσκα

Το Ναχαγιέ Ποζαρέβτσκα ("σερβικά : Пожаревачка нахија") ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας και διατηρήθηκε έως το 1833 όπου καταργήθηκε. Έδρα του ήταν η πόλη Ποζάρεβατς όπου πήρε και το όνομα του.

Το ναχαγιέ στα πλαίσια της Οθωμανικής αυτοκρατορίας δημιουργήθηκε μετά την κατάκτηση του Δεσποτάτου της Σερβίας τον 15ο αιώνα. Το 1819 με την αυτονόμηση του Πριγκιπάτου της Σερβίας που δημιουργήθηκε με την διοικητική διαίρεση του 1819 και παρέμεινε διοικητική διαίρεση έως το 1834. Διοικητικά χωριζόταν σε 7 Κνεζίνες : Μοράβσκι, Μλάβσκα, Κόλουμπαρ, Πεκ, Ραμ, Ομόλιε και Звижд, και 194 χωριά ή οικισμούς.
Βενσάν Πλαντέ

Ο Βενσάν Πλαντέ, γεννημένος στις 19 Νοεμβρίου 1980 στην Λιλ, είναι Γάλλος ποδοσφαιριστής ο οποίος αγωνίζεται στη θέση του τερματοφύλακα για λογαριασμό της Ρεντ Σταρ.
Ναμπλούς

thumb|280px|Η Ναμπλούς το 1998
H Ναμπλούς (αραβικά: , εβραϊκά: שכם, "Σεκέμ") είναι πόλη στη βόρεια Δυτική Όχθη, περίπου 50 χιλιόμετρα βόρεια της Ιερουσαλήμ. Η πόλη στην απογραφή του 2007 είχε 126.132 κατοίκους και ήταν η δεύτερη μεγαλύτερη πόλη στη Δυτική Όχθη μετά τη Χεβρώνα. Είναι πρωτεύουσα του κυβερνείου Ναμπλούς.

Η πόλη ιδρύθηκε το 72 μ.Χ. ως Φλάβια Νεάπολη από τον αυτοκράτορα Βεσπασιανό κοντά στη βιβλική πόλη Συχέμ η οποία καταστράφηκε από τους Ρωμαίους κατά τον Πρώτο Ιουδαϊκό Πόλεμο. Η πόλη υπήρξε σημαντικό κέντρο διάδοσης του χριστιανισμού. Τον 5ο και 6ο αιώνα μ.Χ. έριδες ανάμεσα στους Χριστιανούς και τους Σαμαρείτες κλιμακώθηκαν με εξεγέρσεις έναντι στη Βυζαντινή διοίκηση με αποτέλεσμα τη καταστολή τους και τη συρρίκνωση της κοινότητας των Σαμαρειτών. Το 636 η πόλη κατακτήθηκε από τους Άραβες τον Ουμάρ ιμπν αλ-Χαττάμπ και το όνομά της εξαραβίστηκε σε Ναμπλούς. Το 1099 η πόλη κατακτήθηκε από τους Σταυροφόρους και οι Άραβες την ανακατέλαβαν το 1187 με τον Σαλαντίν. Η πόλη το 1517 πέρασε στην κατοχή των Οθωμανών, το 1917 των Βρετανών και παρέμεινε σε βρετανική κατοχή μέχρι το 1948, όταν και τη Δυτική Όχθη κατέλαβαν οι Ιορδανοί. Το Ισραήλ κατέλαβε τη περιοχή μετά τον πόλεμο των έξι ημερών. Κατά τη διάρκεια της δεύτερης ιντίφαντα, η Ναμπλούς υπήρξε θέατρο αιματηρών επεισοδίων. Η πόλη σήμερα έχει κυρίως μουσουλμανικό πληθυσμό και βρίσκεται στο Κράτος της Παλαιστίνης. Αποτελεί σημαντικό εμπορικό και αγροτικό κέντρο.


Κατηγορία:Παλαιστίνη
Μπουγιάνοβατς

μικρογραφία|Η Μπουγιάνοβατς στον χάρτη της περιφέρειας Πτσίνια
Η Μπουγιάνοβατς ("σερβικά : Бујановац") είναι πόλη της νότιας Σερβίας έδρα του Δήμου Μπουγιάνοβατς στην περιφέρεια Πτσίνια στα σύνορα της Σερβίας με τη Βόρεια Μακεδονία σε απόσταση 360 χλμ από το Βελιγράδι. Σύμφωνα με την απογραφή του 2002 έχει 12.011 κατοίκους κι είναι γνωστή λουτρόπολη της χώρας με ιαματικά νερά. Βρίσκεται σε υψόμετρο 400 μέτρα στις όχθες του ποταμού Μπουγιάνοβατς παραποτάμου του νότιου Μοράβα.
Ρουσάντα

μικρογραφία|Η λίμνη Ρουσάντα
Η Ρουσάντα ("σερβικά : Русанда") είναι αλμυρή λίμνη στην Βοϊβοντίνα της βόρειας Σερβίας. Η λίμνη είναι πρώην μαίανδρος, κοίτη, ελιγμός - στροφή, του ποταμού Τίσα. Το μήκος της είναι περίπου 5,5 χιλιόμετρα, το πλάτος της 200 έως 600 μέτρα, το βάθος ανάλογα με την εποχή του χρόνου μπορεί να κυμαίνεται μεταξύ 0,5 και 1,5 μέτρων και η λίμνη καταλαμβάνει έκταση 4 τετραγωνικών χλμ.

Ο πυθμένας της καλύπτεται με λάσπη, κυρίως από ανόργανα υλικά με έντονη μυρωδιά υδροθείου. Έχει υψηλή περιεκτικότητα σε αλάτι, η οποία αλλάζει όλο το χρόνο ανάλογα με τις βροχοπτώσεις και την εξάτμιση. Παρά το γεγονός ότι ολόκληρη η περιοχή χαρακτηρίζεται από χαμηλή βροχόπτωση προς τα τέλη του καλοκαιριού και στις αρχές του φθινοπώρου η αλατότητα βρίσκεται στο υψηλότερο επίπεδο και την άνοιξη στο χαμηλότερο. Η χημική σύνθεση της Ρουσάντα είναι από αλκαλικό νερό με το χαρακτηριστικό του χλωριούχου νατρίου και θειικού νατρίου. Το νερό έχει χρώμα σκούρο πράσινο με ελαφρά διαφάνεια.

Τα νερά της Ρουσάντα έχουν θεραπευτικές ιδιότητες, στη βορειοανατολική παράκτια ζώνη της λίμνης είναι χτισμένο από 1867 τα ιαματικά λουτρά Μπάνια Ρουσάντα. Στην περιοχή της λίμνης και το άμεσο περιβάλλον της ζουν περίπου 210 είδη μεταναστευτικών πουλιών. Στο χώρο των λουτρών μεταξύ άλλων χρησιμεύουν για τη θεραπεία ρευματικών νοσημάτων και άλλων ειδικών τύπων με λασπόλουτρα που εξάγονται από την αλμυρή λίμνη.

Η λαϊκή παράδοση αναφέρει μια γυναίκα που ονομαζόταν "Ρουσάντα" και κάποια ημέρα έχασε τις χήνες της που βοσκούσαν συνήθως στην κοντινή λίμνη. Ψάχνοντας τις χήνες έπεσε μέσα στην λάσπη και θεραπεύτηκε με αυτόν τον τρόπο από ρευματισμούς που είχε, έτσι ανακαλύφθηκε η ιατρική χρήσης της λάσπης.
Αλεξαντροβάτσκο

Η Αλεξαντροβάτσκο ("σερβικά : Александровачко") είναι λίμνη της Νότιας Σερβίας 7-8 χλμ νοτιοδυτικά από την πόλη Βράνιε. Έχει μήκος 500 μέτρα, μέγιστο πλάτος 250 μέτρα, η επιφάνεια της έχει σχήμα έκλειψης κι είναι περίπου 2 τετραγωνικά χλμ. Το μέσο βάθος της είναι περίπου 2,5μέτρα. Είναι κατασκευασμένη το 1964 για την άρδευση στου γεωργικού συγκροτήματος "Πολιοπροντούκτ", που ανέλαβε αρχικά τη φροντίδα της λίμνης.

Η λίμνη ήταν κάποτε το αγαπημένο θέρετρο της πόλης Βράνιε αλλά στη συνέχεια για μεγάλο χρονικό διάστημα παραμελήθηκε. Στην λίμνη παλαιότερα υπήρχαν μεγάλα τεράστια ψάρια. Τα τελευταία χρόνια η μόλυνση αλλά και το ψύχος, αφού η λίμνη παγώνει και σκοτώνει και τα ψάρια, με πρόσφατο περιστατικό τον Δεκέμβριο του 2012 που πάγωσε η λίμνη, οδήγησε στην απαξίωσή της.

Η λίμνη διοικείται από την Ένωση Αλιέων "Βετέρνιτσα" του Λέσκοβατς.
Ρόμπι Κρίγκερ

Ο Ρόμπι Κρίγκερ ("Robert Alan "Robby" Krieger", 8 Ιανουαρίου 1946) είναι Αμερικανός κιθαρίστας, γνωστότερος ως μέλος του ροκ συγκροτήματος των Doors.

Το περιοδικό "Rolling Stone" τον έχει κατατάξει 76ο στην λίστα με τους εκατό καλύτερους κιθαρίστες όλων των εποχών. Επίσης το σόλο του Ρόμπι Κρίγκερ στο τραγούδι The End κατατάχθηκε στη 93η θέση της λίστας "τα 100 καλύτερα σόλο κιθάρας όλων των εποχών" του περιοδικού "Guitar World".
Οκάνι

Η Οκάνι ("σερβικά : Окањ") είναι φυσική αλμυρή λίμνη της Βόρειας Σερβίας στην περιφέρεια του Βανάτου στην Βοϊβοντίνα κοντά στην πόλη Ζρένιανιν. Κοντά στη λίμνη ρέει ο ποταμός Τίσα. Το μήκος της περιφερειάς της είναι περίπου 4,5 χιλιόμετρα, το πλάτος 500 μέτρα, με επιφάνεια 200 εκταρίων.

Είναι μία από τις πιο αλμυρές λίμνες στην Ευρώπη με πολλά είδη χλωρίδας και πανίδας .

Απειλείται από την ανάπτυξη της γεωργίας και την αύξηση της χρήσης χημικών, από απόβλητα, μεταφορές, και το δίκτυο αποχέτευσης.

Η λίμνη μαζί με τις γύρω περιοχές και τις μικρότερες γειτονικές λίμνες αποτελεί προστατευόμενη ειδική φυσική περιοχή.
Μπόρκολατς

Ο Μπόρκολατς ("σερβικά : Борковац") είναι μικρός ποταμός της κεντρικής Σερβίας στην περιφέρεια της Σίρμιας. 

Πηγάζει από τους νότιους πρόποδες των όρεων Φρούσκα κοντά στο χωριό Ριβίτσα και στο πέρασμα του 2 χλμ από την πόλη Ρούμα από το 1972 έως το 1975 χτίστηκε φράγμα σαν αποτέλεσμα του οποίου είναι η Λίμνη Μπόρκολατς.

Ο Μπόρκολατς μετά το φράγμα περνά μέσα από την πόλη Ρούμα και τέλος στην πόλη Τζαράκ χύνεται στον ποταμό Σάβα.
Τιβεριάδα

thumb|250px|Πανοραμική άποψη της σημερινής πόλης
Η Τιβεριάδα (, "Tverya", ; , "Ṭabariyyah") είναι πόλη στις δυτικές όχθες της θάλασσας της Γαλιλαίας (η οποία είναι γνωστή και ως λίμνη Τιβεριάδα), στο βόρειο Ισραήλ. Κτισμένη σε υψόμετρο 200 μέτρων κάτω από την επιφάνεια της θάλασσας είναι η πόλη του Ισραήλ κτισμένη σε χαμηλότερο υψόμετρο. Η πόλη το 2009 υπολογίζεται ότι είχε 41.300 κατοίκους. Η πόλη πήρε το όνομά της από το Ρωμαίο Αυτοκράτορα Τιβέριο, ο οποίος βρισκόταν στην εξουσία την εποχή που ιδρύθηκε η πόλη.
Ιωάννης Σισμανόγλου

Ο Ιωάννης Σισμανόγλου (1820-1894) ήταν Έλληνας επιχειρηματίας και ευεργέτης.
Λίμνη της εκκλησίας Γοβάσκο

Η Λίμνη της εκκλησίας Γοβάσκο ("σερβικά : Доње Јовачко") είναι φυσική λίμνη της νότιας Σερβίας. Βρίσκεται στο χωριό Γοβάκ του δήμου Βλαντίτσιν Χαν στην περιφέρεια Πσνίσκι. Δημιουργήθηκε το 1978 από διάβρωση του εδάφους. Είναι πλούσια σε ψάρια και βρίσκεται στην κοίτη του ποταμού Γόβακ.

Δημιουργήθηκε τον Φεβρουάριο του 1977 όταν δημιουργήθηκε καθίζηση του εδάφους στην κοίτη του Γόβακ και κατολίσθηση που έφραξε την κοίτη του, με αποτέλεσμα να δημιουργηθούν αναχώματα και 9 λίμνες. Οφείλει το όνομα της από μία εκκλησία που βρισκόταν εκεί και καταστράφηκε κατά την δημιουργία της.
Λίμνη Μπάριε

Η Λίμνη Μπάριε ("σερβικά : Барје") είναι τεχνητή λίμνη της νότιας Σερβίας στους πρόποδες του όρους δειλός , κοντά στο χωριό Βούσια, 25 χιλιόμετρα από το Λέσκοβατς. Δημιουργήθηκε από την κατασκευή του φράγματος ύψους 75 μέτρων με αργιλικό πυρήνα κατά την περίοδο μεταξύ 1984 - 1989 στο φαράγγι του ποταμού Νετερνίτσε, το φράγμα δημιουργήθηκε για ύδρευση και άρδευση της περιοχής του Λέσκοβατς, καθώς και την προστασία από τις πλημμύρες.

Η χωρητικότητα αποθήκευσης της λίμνης είναι 40.600.000 κυβικά μέτρα. Καταλαμβάνει 13 τετραγωνικά χλμ, με μήκος 8 χλμ και πλάτος περίπου 200 μέτρα, το μέσο βάθος είναι περίπου 35 μέτρα.

Η φύση γύρω από τη λίμνη διατηρείται, αλλά η ακτή της είναι πολύ απομακρυσμένη και έχει λίγους επισκέπτες.
Λίμνη Γοβάσκο

300px|μικρογραφία|δεξιά|Άποψη της λίμνης Γοβάσκο.
Η Λίμνη Γοβάσκο ή Γόβακ ή Κάτω Γοβάσκο ή Κάτω Γόβακ (σερβ.: "Јовачко" ή "Доње Јовачко") είναι φυσική λίμνη της νότιας Σερβίας. Βρίσκεται στο χωριό Γοβάκ του δήμου Βλαντίτσιν Χαν στην περιφέρεια Πσνίσκι, κοντά στην κοίτη του ποταμού Γόβακ.

Δημιουργήθηκε στις 18 Φεβρουαρίου 1977 από καθίζηση του εδάφους στην κοίτη του Γόβακ και κατολίσθηση που έφραξε την κοίτη του, με αποτέλεσμα να δημιουργηθούν αναχώματα και 9 λίμνες. Η (κάτω) Γοβάσκο είναι η μεγαλύτερη από αυτές. Έχει μήκος 1,5 χλμ., 200 μέτρα πλάτος και βάθος πάνω από 10 μέτρα. Είναι πλούσια σε ψάρια.

Κοντά στην λίμνη υπάρχουν αρκετές μικρότερες λίμνες που δημιουργήθηκαν από την ίδια διάβρωση του εδάφους:
* Μικρή Γοβάσκο λίμνη
* Η Λίμνη της εκκλησίας - που ονομάστηκε έτσι από την εκκλησία που βρισκόταν εκεί η οποία κατέρρευσε λόγω της προαναφερθείσας διάβρωση του εδάφους.
* Κάτω Γοβάσκο, η μεγαλύτερη λίμνη από όλες , το μήκος της είναι περίπου 200 μέτρα και 30-50 μέτρα πλάτος.
Ζαν-Φρανσουά Ζεβακό

Ο Ζαν-Φρανσουά Ζεβακό (γαλλ.: "Jean-François Zevaco", 8 Αυγούστου 1916 - 2003) ήταν Γάλλος αρχιτέκτονας. Αποφοίτησε το 1945, από την ανώτατη Σχολή Καλών Τεχνών του Παρισιού, στη Γαλλία. Προσπάθησε να δώσει μια μοντέρνα έκφραση στη μαροκινή αρχιτεκτονική, συμφιλιώνοντας την παράδοση με το νεωτερισμό.
Βίβιεν Γουέστγουντ

Ζακέτα και φούστα “Anglomania” της Vivienne Westwood. Συλλογή [[Πελοποννησιακό Λαογραφικό Ίδρυμα|ΠΛΙ]], Ναύπλιο
Η Βίβιεν Γουέστγουντ, πραγματικό όνομα Vivienne Isabel Swire (γεν. 1941) είναι βρετανίδα σχεδιάστρια μόδας, επιχειρηματίας και ακτιβίστρια.

Πασίγνωστη για τις δημιουργίες της ανά τον κόσμο, εκθέτει τα έργα της σε διεθνείς συναντήσεις και εκδηλώσεις. Θεωρείται ως το άτομο που έκανε γνωστή τη μόδα της πανκ στο ευρύ κοινό. Θεωρείται αντισυμβατική, καθώς έχει επανειλημμένα προκαλέσει έκπληξη στη διεθνή κοινότητα με τις προκλητικές και πρωτοποριακές της επιλογές (που σχετίζονται και την δική της εμφάνιση), στην παρουσίαση των δημιουργιών της.
Γουλιέλμος του Όκαμ

Ο Γουλιέλμος του Όκαμ ("William of Ockham", 1287 - 1347) ήταν Άγγλος Φραγκισκανός μοναχός, σχολαστικός φιλόσοφος, διανοούμενος και θεολόγος που γεννήθηκε στο Όκαμ, ένα χωριό του Σάρρεϋ σπουδάζοντας αρχικά στην Οξφόρδη. Θεωρείται πρωτοπόρος του νομιναλισμού και είναι γνωστός για τη μεθοδολογική αρχή που διατύπωσε και φέρει το όνομά του: Το Ξυράφι του Όκαμ.

Κατά το σύστημα της εποχής ο μοναχός αυτός έμεινε γνωστός με το όνομά του Γουίλλιαμ και τον τόπο της καταγωγής του. Το έργο του κατά την περίοδο αυτή αποτέλεσε αντικείμενο διαμάχης και ο Γουλιέλμος κλήθηκε σε απολογία και παραπέμφθηκε στο Παπικό δικαστήριο της Αβινιόν το 1324 με την κατηγορία του αιρετικού και καταδικάστηκε.
Λίλλυ Ράιχ

Η Λίλλυ Ράιχ (γερμανικά: "Lilly Reich", 16 Ιουνίου 1885 - 14 Δεκεμβρίου 1947) ήταν σχεδιάστρια του μοντερνιστικού κινήματος γερμανικής καταγωγής και στενή συνεργάτις του Λούντβιχ Μις φαν ντερ Ρόε για περισσότερο από δέκα χρόνια.
Άντα Σαφάρι

μικρογραφία|Η Άντα Σαφάρι
Η Άντα Σαφάρι ("σερβικά : Ада Сафари") είναι φυσική λίμνη της κεντρικής Σερβίας στον αστικό ιστό της πόλεως του Βελιγραδίου, απέχει 5 χλμ από το κέντρο της πόλης. Βρίσκεται πάνω στην πρώην νησίδα και σήμερα χερσόνησο του ποταμού Σάβα Άντα Σιγκανλία και διοικητικά ανήκει στον Δήμο Τσουκαρίτσα. Η λίμνη έχει τη μορφή του λατινικού γράμματος S , διαστάσεων περίπου 6 στρέμματα και μέσο βάθος περίπου 2 μέτρα. Προορίζεται κυρίως για την ερασιτεχνική αλιεία , αλλά είναι επίσης ανοικτή σε όλους τους επισκέπτες. Περιβάλλεται από πυκνό υπερονόβιο δάσος .
Αδελφοί Αμπντουλάχ

Οι Αδελφοί Αμπντουλάχ ήταν τρία αδέλφια Οθωμανοί Αρμενικής καταγωγής, οι οποίοι ήταν φωτογράφοι διεθνούς φήμης. Οι φωτογραφίες τους αφορούσαν στο μεγαλύτερο μέρος τους την Οθωμανική Αυτοκρατορία, και ήταν πανοραμικές απεικονίσεις τοποθεσιών, καθώς και διάσημων προσώπων, μεταξύ των οποίων και σουλτάνοι. 

Ο Αμπντουλάχ Σουκρί ("Abdullah Şükrü", όνομα γέννησης Βιτσέν -"Viçen") (1820 - 1902) άρχισε την καριέρα του στην φωτογραφία ρετουσάροντας φωτογραφίες για τον γερμανό φωτογράφο Ράμπαχ, ο οποίος είχε ανοίξει το φωτογραφικό του εργαστήριο το 1856 στην συνοικία Μπαγιαζίντ της Κωνσταντινούπολης. Όταν το 1858 ο μικρότερος αδελφός του Βιτσέν Κεβόρκ (1839 - 1918) επέστρεψε από τις σπουδές του από το Κολλέγιο Μουράτ Ραφαελιάν στην Βενετία, οι δυο τους και ένας ακόμα αδελφός τους, ο Χοβσέπ (1830 - 1908) αποφάσισαν να αγοράσουν το εργαστήριο του Ράμπαχ, και να ανοίξουν το δικό τους, τους Αδελφούς Αμπντουλάχ. Το 1867 πούλησαν το μαγαζί στο Μπαγιαζίντ, και μεταφέρθηκαν στην πιο επιφανή συνοικία του Πέραν. Στην συνέχεια οι Αδελφοί Αμπντουλάχ έγιναν οι πιο διάσημοι φωτογράφοι της Οθωμανικής Αυτοκρατορίας. Το 1863 ο Σουλτάνος Αμπντούλ Αζίζ ανακήρυξε τους Αδελφούς Αμπντουλάχ επίσημους φωτογράφους της Αυλής και Επιφανείς Καλλιτέχνες της Πόλης, χαρακτηρισμό που χρησιμοποιούσαν μέχρι το κλείσιμο του μαγαζιού τους το 1899. Το 1886 κατόπιν παράκλησης του Χεδίβη της Αιγύπτου, άνοιξαν παράρτημα στο Κάιρο. Οι Αδελφοί Αμπντουλάχ έχουν τραβήξει φωτογραφίες πολλών Σουλτάνων, του Μαρκ Τουέιν, του Ιμπραχήμ Ετχέμ Πασά, του Οσμάν Νουρί Πασά, πανοραμικά τοπία, και πολλές άλλες.
Αστρίτης

Ο Αστρίτης "Vipera berus" (Linnaeus, 1758) είναι ιοβόλο φίδι της οικογένειας Viperidae. Στην Ελλάδα απαντάται το υποείδος "Vipera berus bosniensis" (Boettger, 1889), μόνο κατά μήκος των βόρειων συνόρων της χώρας σε μεγάλα υψόμετρα (όρη Βαρνούντας, Βόρας, Τζένα, και Ροδόπη).
Λίμνες Μπέλα Κρκβά

μικρογραφία|Μία από τις λίμνες της περιοχής
Οι Λίμνες Μπέλα Κρκβά ("σερβικά : Белоцркванска") είναι τεχνητές μικρές λίμνες της Σερβίας στην περιφέρεια του Βανάτου κοντά στα σύνορα με την Ρουμανία. Αποτελούνται από επτά μεγάλες και αρκετές μικρότερες λίμνες. Καταλαμβάνουν συνολική έκταση 150 εκταρίων και δημιουργήθηκαν από την εκμετάλλευση του αμμοχάλικου της περιοχής για βιομηχανικούς σκοπούς. Οι λίμνες τροφοδοτούνται με νερό από αρτεσιανά πηγάδια και πηγές υπογείων υδάτων. Το νερό από τη λίμνη χρησιμοποιείται για την ύδρευση και άρδευση της γεωργικής γης.

Οι λίμνες έχουν ακτές και αμμώδες η με βότσαλο, το νερό έχει ημιδιαφανές χρώμα. Οι λίμνες και τα περίχωρα τους είναι ιδιαίτερα κατάλληλα για αναψυχή και πικ-νικ.
Γιώργος Φλωρίδης

Ο Γιώργος Φλωρίδης (4 Ιουνίου 1956) είναι Έλληνας δικηγόρος και πολιτικός. Υπήρξε ο πρώτος εκλεγμένος νομάρχης Κιλκίς και στη συνέχεια διετέλεσε βουλευτής Κιλκίς και υπουργός με το ΠΑΣΟΚ.

Αδελφός του είναι ο γνωστός εισαγγελέας Βασίλης Φλωρίδης, που έχει υπηρετήσει σε σημαντικές θέσεις.
Power of the Night

Το Power of the Night είναι το δεύτερο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Μάιο του 1985 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με το μπόνους τραγούδι "Sleep", το 2002 από την "SPV" με τις ζωντανές εκτελέσεις των ""Power of the Night" και "Sirens"" και το 2011 από την "EarMusic" με τις ζωντανές εκτελέσεις των ""Hounds" και "City Beneath the Surface".
Η ηχογράφηση του "Power of the Night"" πραγματοποιήθηκε στα "Bearsville Studios" της Νέας Υόρκης, με παραγωγό τον Μαξ Νόρμαν γνωστό για την συνεργασία του με καλλιτέχνες όπως ο Ozzy Osbourne, οι Megadeth, οι Armored Saint, οι Death Angel, κ.α..
Αυτός ήταν ο τελευταίος δίσκος τον οποίο ηχογράφησε ο μπασίστας Κιθ Κόλινς με τους Savatage, αφού αντικαταστάθηκε από τον Τζόνι Λι Μίντλτον το 1986.
Το άλμπουμ έλαβε μέτριες προς θετικές κριτικές, με το "Allmusic" να του δίνει 2,5 αστέρια, το "Sputnik Music" μέσο όρο βαθμολογιών 3,2 / 5, το "Metal Archives" 75% και το "Metal Storm" 7,7.
Μαλαλάι Τζόγια

thumb|Η Μαλαλάι Τζόγια απευθύνεται σε μαθήτριες σε σχολείο της επαρχίας Φαράχ στο Αφγανιστάν, Φεβρουάριος 2007
Η Μαλαλάι Τζόγια ("Malalai Joya", Παστούν ملالۍ جویا, γεν.1978) είναι Αφγανή συγγραφέας και ακτιβίστρια που αγωνίζεται για τη δημοκρατία και τα δικαιώματα των γυναικών στο Αφγανιστάν.

Από το 2005 μέχρι τις αρχές του 2007 ήταν μέλος της Wolesi Jirga, που είναι ένα από τα δύο νομοθετικά σώματα του Αφγανιστάν, από όπου εκδιώχθηκε επειδή είχε καταγγείλει δημόσια την συμμετοχή στο συγκεκριμένο σώμα πολεμάρχων που είχαν διαπράξει εγκλήματα πολέμου. Έχει ασκήσει πολλές φορές κριτική στην κυβέρνηση Καρζάι και στις δυτικές χώρες που την υποστηρίζουν και έχει ταχθεί υπερ της απομάκρυσνης των ξένων στρατευμάτων από το Αφγανιστάν.

Το 2010 το περιοδικό Time συμπεριέλαβε την Μαλαλάι Τζόγια στην λίστα με «τα 100 άτομα με την μεγαλύτερη επιρροή στον κόσμο». Την επόμενη χρονιά η εφημερίδα The Guardian την συμπεριέλαβε στην λίστα των «100 πιο σημαντικών γυναικών ακτιβιστριών».
Τσάρλι Μπενάντε

Ο Τσάρλι Μπενάντε ("πλήρες αγγλ. όνομα "Charles Lance Benante"") είναι Αμερικάνος ντράμερ της χέβι μέταλ μουσικής, γνωστός ως ιδρυτικό μέλος του συγκροτήματος Anthrax αλλά και του crossover thrash συγκροτήματος Stormtroopers of Death.
Κόνραντ Κέλτις

Ο Κόνραντ Κέλτις ("Conrad Celtis" ή "Konrad Celtes", 1 Φεβρουαρίου 1459 - 4 Φεβρουαρίου 1508) ήταν Γερμανός ανθρωπιστής, λόγιος συγγραφέας καθώς και λυρικός ποιητής.
Γιοάχιμ Φεστ

Ο Γιοάχιμ Φεστ ("Joachim Fest", Κάρλσχορστ, Βερολίνο, 1927-2006) ήταν Γερμανός αντί-ναζιστής δημοσιογράφος και ιστορικός συγγραφέας.

Διατέλεσε επί είκοσι έτη (1973-1993) υπεύθυνος πολιτιστικός αρχισυντάκτης της εφημερίδας ""Frankfurter Allgemeine Zeitung" και ήταν ο πρώτος Γερμανός βιογράφος του Χίτλερ (1973). Υπέστη πολλές διώξεις από το καθεστώς του εθνικοσοσιαλισμού, αλλά κατάφερε να επιβιώσει και να διακριθεί, ενώ αποτέλεσε επιφανές μέλος της διεθνούς ακαδημαϊκής κοινότητας. Από τα γνωστότερα έργα του είναι το αυτοβιογραφικό βιβλίο "Ich Nicht" ("Εγώ όχι""), το οποίο εξέδωσε λίγο πριν το θάνατό του, σε ηλικία 79 ετών.
Λίμνη Μπρεστοβάσκο

Η Λίμνη Μπρεστοβάσκο ("σερβικά : Брестовачко ή Бојничко ή Бубличко ή Магашко") είναι τεχνητή λίμνη της Σερβίας κοντά στην πόλη Μπρέστοβατς. Βρίσκεται στους πρόποδες του βουνού Ράνταν, στα 312 μέτρα πάνω από το επίπεδο της θάλασσας. Δημιουργήθηκε το 1960 με την κατασκευή φράγματος στον ποταμό Λούστα πέκα παραποτάμου του Νότιου Μοράβα. Χρησιμοποιείται για την παροχή νερού στο Λεμπάν και την Μποΐνικα.

Έχει μήκος 2,8 χιλιόμετρα 500 μέτρα πλάτος και μέγιστο βάθος είναι 30 μέτρα. Η έκτασή της είναι περίπου 80 στρέμματα.
Μεχμέτ Εμίν Σινίκογλου

Ο Μεχμέτ Εμίν Σινίκογλου (1941 - ) είναι Μουφτής της Ξάνθης.
Λίμνη Τσέλιε

μικρογραφία|Η λιμνη Τσελιε
μικρογραφία|Χάρτης της λίμνης
Η Λίμνη Τσέλιε ("σερβικά : Бело") είναι τεχνητή λίμνη της νότιας Σερβίας στην περιφέρεια Ρασίνσκι.

Η λίμνη δημιουργήθηκε το 1972 με κατασκευή φράγματος στο φαράγγι Ζλατάρσκε του ποταμού Ρασίνα. Το φράγμα είναι ύψους 55 μέτρων και η πλήρωση της δεξαμενής ολοκληρώθηκε το 1979. Κατά τη διάρκεια της πλήρωσης της δεξαμενής διαπιστώθηκε ότι το νερό είναι υψηλής ποιότητας και θεωρείται δυνατή η ύδρευση του Κρούσεβατς. Η επιφάνεια της λίμνης είναι από 3,5 τετραγωνικά χλμ έως 5 τετραγωνικά χλμ, ενώ η περιοχή της λεκάνης απορροής είναι 598 τετραγωνικά χλμ. Μέση ετήσια ροή του φράγματος στον ποταμό Ρασίνε είναι 6,13 κυβικά μέτρα ανά δευτερόλεπτο. Στην λεκάνη της λίμνης έχουν συσσωρεύσει 51,5 εκατ. κυβικά μέτρα νερού που χρησιμοποιείται για άρδευση της γης και του ύδρευσης του Κρούσεβατς . Το μέσο βάθος είναι περίπου 12 μέτρα, ενώ το μέγιστο πλάτος της λίμνης 45 μέτρα. Η διαφάνεια του νερού το καλοκαίρι είναι μέχρι 4 μέτρα.

Η λίμνη έχει 8 είδη ψαριών, πολλά ερπετά, αμφίβια, 117 είδη πουλιών και 278 είδη φυτών.
Ζακ Λε Γκοφ

Ο Ζακ Λε Γκοφ ("Jacques Le Goff", Τουλόν, 1 Ιανουαρίου 1924 - Παρίσι, 1 Απριλίου 2014) ήταν Γάλλος ιστορικός, μεσαιωνολόγος. Υπήρξε από τους κυριότερους εκπροσώπους του ρεύματος της λεγόμενης "Νέας Ιστορίας" (Nouvelle Histoire) και εξειδικεύτηκε στην μελέτη και ανάλυση του ευρωπαϊκού Μεσαίωνα και ιδιαίτερα του 12ου και 13ου αιώνα.
Λίμνη Βλάσινα

μικρογραφία|350px|Η λίμνη Βλάσινα
Η Λίμνη Βλάσινα (σερβικά: "Власинско језеро", "Vlasinsko jezero") είναι μια ημιτεχνητή λίμνη στη Νοτιοανατολική Σερβία. Βρίσκεται σε υψόμετρο 1.211 μέτρων, έχει έκταση 16 τ. χλμ. και είναι η υψηλότερη και μεγαλύτερη τεχνητή λίμνη της Σερβίας. Σχηματίστηκε την περίοδο 1947–51, όταν ο βάλτος τύρφης "Vlasinsko blato" (βάλτος Βλάσινα) έκλεισε από ένα φράγμα και καλύφθηκε από τα νερά των εισερχόμενων ποταμών, κυρίως του Βλάσινα. Στις όχθες της λίμνης βρίσκονται τα τρία χωριά Βλάσινα Οκρυγλίτσα, Βλάσινα Ριντ και Βλάσινα Στοίκοβιτς.
Progressive metal

Το Progressive metal είναι είδος της heavy metal μουσικής το οποίο αποτελεί συνδυασμό της τεχνικής του Progressive Rock της δεκαετίας του '70 με την ένταση του heavy metal της επόμενης δεκαετίας. Το συγκεκριμένο είδος εστιάζει στην τεχνική και την μελωδία και γνώρισε εμπορική επιτυχία από την δεκαετία του '90 και έπειτα, με συγκροτήματα όπως οι Dream Theater, Fates Warning, Queensrÿche, κ.α..
Ζελίν

Το Ζελίν ("σερβικά : Жељин") είναι βουνό της κεντρικής Σερβίας κοντά στην πόλη της Βρνιάτσκα Μπάνια και το Κράλιεβο. Η ψηλότερη κορυφή του Ζελίν, η Ρογκάβσκα, έχει υψόμετρο 1785 μέτρα πάνω από την επιφάνεια της θάλασσας.

Το Ζελίν οριοθετείται μεταξύ του ποταμού Ιμπάρ και του όρους Γκοτς, ανήκει στην οροσειρά Κοπαονίκ. Το Ζελίν είναι πλούσιο σε χλωρίδα και πανίδα, και έχει αρκετή δασική κάλυψη. Παλαιότερα από το βουνό γινόταν εξόρυξη μολύβδου. Στους πρόποδές του οι κάτοικοι ασχολούνται με την κτηνοτροφία και την παραγωγή πατάτας.
Αλεξέι Σιούσεφ

Ο Αλεξέι Σιούσεφ ("Алексе́й Ви́кторович Щу́сев", 8 Οκτωβρίου 1873 - 24 Μαΐου 1949) ήταν Ρώσος αρχιτέκτονας. Τα έργα του θεωρούνται γέφυρα που συνδέει την αναγεννησιακή αρχιτεκτονική της αυτοκρατορικής Ρωσίας με το στυλ της αυτοκρατορίας του Στάλιν.
Μαρσίλιο Φιτσίνο

Ο Μαρσίλιο Φιτσίνο ("Marsilio Ficino", σε λατινική απόδοση "Marsilius Ficinus", 19 Οκτωβρίου 1433 – 1 Οκτωβρίου 1499) ήταν ένας από τους ουμανιστές (ανθρωπιστές) φιλοσόφους που άσκησαν τη μεγαλύτερη επίδραση στην πρώιμη ιταλική Αναγέννηση, καθώς βρισκόταν σε επαφή με κάθε σημαντικό διανοούμενο και συγγραφέα των ημερών του. Αναζωογόνησε τον νεοπλατωνισμό και υπήρξε ο πρώτος μεταφραστής όλων των σωζόμενων έργων του Πλάτωνος στη λατινική γλώσσα. Υπήρξε επίσης ερμηνευτής και σχολιαστής των έργων αυτών. Η Πλατωνική Ακαδημία του στη Φλωρεντία, μία απόπειρα για αναβίωση της ομώνυμης πλατωνικής σχολής, είχε τεράστια επίδραση στη γενική κατεύθυνση της ιταλικής Αναγεννήσεως και στη μετέπειτα ανάπτυξη της ευρωπαϊκής φιλοσοφίας.
Volkswagen Polo

Το Volkswagen Polo είναι ένα supermini αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Volkswagen, από τον Μάρτιο του 1975. Μέχρι σήμερα, έχουν κυκλοφορήσει 6 γενιές του μοντέλου, με κάποιες επιπλέον ενδιάμεσες ανανεώσεις. Η έκτη και σημερινή γενιά του Polo, παρουσιάστηκε στα τέλη του 2017.
Βρλα

μικρογραφία|Ο Βρλα στην Σουρντούλιτσα
Ο Βρλα (σερβικά: Врла) είναι ποταμός της νοτιοανατολικής Σερβίας, ένας από τους παραποτάμους του Νότιου Μοράβα. Πηγάζει από τα όρη Τσεμερνίκ και Βαντερνίκ.

Στο κάτω μέρος του ποταμού, στο φαράγγι μεταξύ Βαντερλίκ και Τσεμερνίκ, έχουν χτιστεί τέσσερις υδροηλεκτρικοί σταθμοί (Vrla I-IV), οι οποίοι χρησιμοποιούν το νερό του ποταμού, το οποίο έπειτα μεταφέρεται στην τεχνητή Λίμνη Βλάσινα για να τροφοδοτήσει μια τουρμπίνα. Το έργο δημιουργήθηκε το 1949.

Ο ποταμός ρέει μέσα από την Σουρντούλιτσα και εκβάλλει στον Νότιο Μοράβα, στην Βλαντισίν Χαν.
Βλάσινα

μικρογραφία|Καταράκτης στον Βλάσινα
Ο Βλάσινα ("σερβικά : Власина") είναι ποταμός της νοτιοανατολικής Σερβίας. Πηγάζει από την τεχνητή Λίμνη Βλάσινα που κατά την κατασκευή της εγκλώβισε τις φυσικές πηγές του και μετά από 70 χλμ εκβάλει στον Νότιο Μοράβα. Έχει πολλούς παραποτάμους με σημαντικότερους τους Λούστα πέκα, Τεγκοτσίνκα, Μπίστριτσα και Λουσνίτσα. Λόγω του ορεινού περιβάλλοντος που ρέει καθώς και την έλλειψη βιομηχανικών ρύπων θεωρείται ως ένας από τους καθαρότερους ποταμούς στη Σερβία.

Υπάρχουν καταγεγραμμένες περίπου 150 πηγές σε υψόμετρο 800 μέτρα έως 1.500 μέτρα που τροφοδοτούν τον Βλάσινα. Στην περιοχή υπάρχει και εργοστάσιο εμφιάλωσης νερού.